**Konverentsi korduskutse**

Tallinna ülikooli humanitaarteaduste instituut korraldab

konverentsi “**Keel ja keeled. Õppimine ja õpetamine**”

**18.–19. mail 2023**

Tallinna ülikoolis

Eesti läheb peagi üle täielikult eestikeelsele haridusele, lisaks on Eesti koolides järjest enam eesti keelest erineva kodukeelega lapsi. Kui kindlalt eesti õpetaja end mitmekeelses klassis õpetades tunneb, kuidas keeleteadlased õpetajaid toetada saaksid, millised tegevused keeleõpet toetavad – kõike seda arutame konverentsil, kuhu on oodatud esinema kõik, kes tegelevad keelte ja nende õppimise ning õpetamisega. Konverentsi kavas on keeleteaduslikud sektsioonid mitmekeelsusest, keeleõppest, ja -omandamisest, töötoad tulevastele ja tegevõpetajatele. Lisaks toimub vestlusring keeleteadlastele, poliitikakujundajatele ja õpetajatele, et lahata eestikeelsele õppele üleminekuga seotut.

Konverents toimub eesti ja inglise keeles.

Konverentsi **plenaaresinejad** on

**Annick De Houwer** (The Harmonious Bilingualism Network, HaBilNet),

„Language diversity in the classroom: research needs and pedagogical approaches“

**Mila Schwatz** (Oranim Academic College of Education),

„Responsive teaching in early language education“

**Claudine Kirsch** (Université Du Luxembourg),

„Reading in different languages in ECEC through the eyes of educators and children”

**Korralduskomitee**

Reili Argus, Tiina Rüütmaa, Merilin Aruvee, Kristiina Bernhardt, Andra Kütt

**Töötubade ettepanekud**

Ühte töötuppa ootame vähemalt kolme ettekannet. Töötoa teesid (kuni 600 sõna) palume saata 15. veebruariks aadressile [langlearn.conf@tlu.ee](mailto:langlearn.conf@tlu.ee). Töötoa kestus on 1,5 tundi, kui ettekandeid on rohkem kui neli, saab lisada teise sessiooni (1,5 tundi).

**Üksikettekanded**

Ettekande teesid (kuni 400 sõna) palume saata 15. veebruariks aadressile [langlearn.conf@tlu.ee](mailto:langlearn.conf@tlu.ee). Palume täpsustada, kas esineda soovitakse üldsektsioonis või mõnes kindlas töötoas. Ettekande pikkus on 20 minutit, pluss 5-10 minutit diskussiooniks.

**Tähtsad kuupäevad**

Teesid: 15. veebruar 2023

Tagasiside teeside aktsepteerimise kohta: 1. märts 2023

Küsimuste korral kirjutage palun aadressile [langlearn.conf@tlu.ee](mailto:langlearn.conf@tlu.ee). Konverentsiinfo on leitav: https://www.tlu.ee/en/ht/research/language-and-languages-learning-and-teaching#venue.